Քաղաքաշինության նախարարի մամուլի քարտուղար Անահիտ Եսայանի խոսքով` քանի որ եկեղեցին իրենց ենթակայության տակ չի գտնվում, մինչ դրա կառուցումը որևէ քննարկում չի եղել նախարարությունում, որևէ փաստաթուղթ կամ նախագիծ չի ներկայացվել քննարկման կամ հաստատման: Ինչ վերաբերում է շահագործումից հետո շինարարական բացերը լրացնելուն կամ խախտումները վերացնելուն, ապա Եսայանը նշում է, որ նման դեպքերում նախարարությունը ստուգումներ է իրականացնում բողոքների կամ դիմումների հիման վրա, իսկ Սուրբ Հովհաննես Մկրտիչ եկեղեցու հետ կապված որևէ դիմում նախարարությունը չի ստացել: